Jana Rawlinson

Jana Rawlinson (sünninimi Jana Pittman; sündinud 9. novembril 1982 Eastwoodis) on Austraalia kergejõustiklane, kelle põhidistants on 400 m tõkkejooks. Kahekordne maailmameister (2003 ja 2007).

Rawlinson tuli 1998. aastal Austraalia alla 18-aastaste meistriks 400 m tõkkejooksus. Järgmisel aastal tuli ta alla 18-aastaste meistriks 200 m ja 400 m jooksus ning 400 m tõkkejooksus. Samal aastal võistles ta Bydgoszczis noorte maailmameistrivõistlustel, kus ta võitis kuldmedali 400 m tõkkejooksus ajaga 57,87 ja jäi 400 m seitsmendaks ajaga 55,06. 2000. aastal kordas Rawlinson noorte maailmarekordit 400 m tõkkejooksus. Ta osales ka kodustel Sydney olümpiamängudel 400 m tõkkejooksus, kuid ei jõudnud ajaga 56,76 eeljooksudest edasi. Hiljem samal aastal võitis ta Santiagos juunioride MM-il kuldmedali nii 400 m jooksus ajaga 52,45, kui ka 400 m tõkkejooksus ajaga 56,27.   

Rawlinson tuli 400 m tõkkejooksus riigi meistriks aastatel 2001 ja 2002. 2002. aastal Rahvaste Ühenduse mängudel võitis ta kuldmedali 400 m tõkkejooksus ja kuulus kulla võitnud Austraalia 4×400 m teatejooksu naiskonna koosseisu. Ta tuli maailmameistriks 2003. aasta MM-il Pariisis 400 m tõkkejooksus ajaga 53,22. Järgmisel aastal jäi ta Ateena olümpiamängudel oma lemmikdistantsil viiendaks. 2006. aasta Rahvaste Ühenduse mängudel võitis ta 400 m tõkkejooksu ja kuulus 4x400 m kulla võitnud naiskonda.

2007. aasta MM-il Osakas tuli ta teist korda maailmameistriks 400 m tõkkejooksus ajaga 53,31 ja edestas 0,19 sekundiga Julija Petšonkinat.

Saavutused

Maailmameistrivõistlustel 

 2003 Pariis
maailmameister 400 m tõkkejooks 53,22
 2007 Osaka
maailmameister 400 m tõkkejooks 53,31

Maailmakarikavõistlustel 

 2002 Madrid
3. koht 400 m tõkkejooks 55,15

IAAF-i finaalvõistlustel 

 2007 Stuttgart
2. koht 400 m tõkkejooks 54,19

Juunioride maailmameistrivõistlustel 

 2000 Santiago
juunioride maailmameister 400 m 52,45
juunioride maailmameister 400 m tõkkejooks 56,27

Noorte maailmameistrivõistlustel  

 1999 Bydgoszcz
noorte maailmameister 400 m tõkkejooks 57,87

Rahvaste Ühenduse mängudel 

 2002 Manchester
1. koht 400 m tõkkejooks 54,40
1. koht 4x400 m 3.25,63
 2006 Melbourne
1. koht 400 m tõkkejooks 53,82
1. koht 4x400 m 3.28,66

Isiklikud rekordid

Isiklikku 

Jana Rawlinson on 182 cm pikk ja kaalub 70 kg. Ta on abielus Suurbritannia 400 m tõkkejooksja Chris Rawlinsoniga.

Välislingid 
 
Jana Rawlinson Austraalia kergejõustikuliidu kodulehel 

Austraalia kergejõustiklased
Sündinud 1982